Document ID: 31997R0998

ΚΑΝΟΝΙΣΜΟΣ (ΕΚ) αριθ. 998/97 ΤΗΣ ΕΠΙΤΡΟΠΗΣ της 3ης Ιουνίου 1997 για την προσαρμογή των παραρτημάτων του κανονισμού (ΕΚ) αριθ. 3281/94 του Συμβουλίου για την εφαρμογή ενός τετραετούς συστήματος γενικευμένων δασμολογικών προτιμήσεων για την περίοδο 1995-1998 σε ορισμένα βιομηχανικά προϊόντα καταγωγής αναπτυσσομένων χωρών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3281/94 του Συμβουλίου, της 19ης Δεκεμβρίου 1994, για την εφαρμογή ενός τετραετούς συστήματος γενικευμένων δασμολογικών προτιμήσεων για την περίοδο 1995-1998 σε ορισμένα βιομηχανικά προϊόντα καταγωγής αναπτυσσομένων χωρών (1), όπως τροποποιήθηκε τελευταία από τον κανονισμό (ΕΚ) αριθ. 2447/96 της Επιτροπής, (2), και ιδίως το άρθρο 15 παράγραφος 3 και το άρθρο 19 του εν λόγω κανονισμού,
Εκτιμώντας:
ότι το άρθρο 15 παράγραφος 3 του κανονισμού (ΕΚ) αριθ. 3281/94 ορίζει τις διαδικασίες για την επέλευση αναγκαίων μεταβολών στο παράρτημα Ι ή ΙΙ του εν λόγω κανονισμού, λόγω τροποποιήσεων της συνδυασμένης ονοματολογίας 7
ότι από την 1η Απριλίου 1997 ο κανονισμός (ΕΚ) αριθ. 480/97 της Επιτροπής (3) τροποποιεί τη συνδυασμένη ονοματολογία που προσαρτάται στον κανονισμό (ΕΚ) αριθ. 1734/96 της Επιτροπής (4), προκειμένου να ληφθούν υπόψη οι συζητήσεις που έγιναν στα πλαίσια του ΠΟΕ και οι οποίες κατέληξαν στο συμπέρασμα ότι για ορισμένα προϊόντα έπρεπε να καταργηθεί η ατέλεια που προβλέπεται για τα φαρμακευτικά προϊόντα 7 ότι τα εν λόγω προϊόντα είχαν εξαιρεθεί από το σύστημα γενικευμένων δασμολογικών προτιμήσεων αποκλειστικά εξ αιτίας της απαλλαγής τους από τελωνεικούς δασμούς και ότι επομένως επιβάλλεται η επανεγγραφή τους στους καταλόγους που περιέχονται στο παράρτημα Ι του κανονισμού (ΕΚ) αριθ. 3281/94 εφόσον γίνει επαναφορά των τελωνειακών δασμών 7 ότι είναι επομένως απαραίτητο να προσαρμοστεί προς την κατεύθυνση αυτή το εν λόγω παράρτημα από την 1η Απριλίου 1997 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής των γενικευμένων προτιμήσεων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα Ι του κανονισμού (ΕΚ) αριθ. 3281/94 προσαρμόζεται σύμφωνα με το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Απριλίου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Ιουνίου 1997.

Labels: 3
15
19
1